section_heading: Radnja
paragraph_text: Red uči Woolfa kako ispravno jahati Seabiscuita i što od njega očekivati. Na dan utrke, Seabiscuit iznenađuje favorita Ratnog admirala prvenstveno zbog tajne koju je Pollard otkrio Woolfu: prilikom dolaska u posljednji zavoj oba konja moraju biti poravnati kako bi Seabiscuit vidio svog protivnika i na taj način ga pobijedio u posljednjim metrima. Tijekom sljedeće utrke u Santa Aniti, Seabiscuit se ozljeđuje i mora odustati. Red mu pomaže u oporavku i osposobi ga za ponovnu mogućnost utrkivanja. Posljednja utrka ponovno se održava u Santa Aniti i ovoga puta Red, unatoč vlastitoj ozljedi noge, odluči jahati Seabiscuita. U istoj utrci se nalazi i Woolf, ovoga puta na drugom konju. Tijekom utrke, Seabiscuit u jednom trenutku završava na posljednjem mjestu dosta zaostavši za ostatkom konja, ali Woolf namjerno usporava svog konja kako bi natjerao Seabiscuita u galop. Nakon kratkog razgovora između dva jockeyja, Seabiscuit krene u strahoviti galop i osvoji utrku.